साकोली निकाल: काँग्रेसचे नाना पटोले यांनी केला भाजपच्या परिणय फुके यांचा पराभव\nनाना पटोले

या लढतीत काँग्रेसचे नाना पटोले यांनी भाजपच्या परिणय फुके यांचा पराभव केला. 

2014 साली या निवडणुकीत भाजपचे काशीवर राजेश लहानू विजयी झाले होते. त्यांनी काँग्रेसच्या सेवकभाऊ वाघयेंचा पराभव केला होता. 

पार्श्वभूमी

भंडारा जिल्ह्यातील साकोली, लाखानी आणि लाखांदूर तालुके या मतदारसंघात येतात. 

2014च्या विधानसभा निवडणुकीमध्ये भाजपचे काशीवार लहानू इथून तब्बल 25,489 च्या मताधिक्याने निवडून आले होते. तर 2009 मध्ये नाना पटोले या मतदारसंघातून भाजपच्या तिकीटावर निवडून आले होते. 

मुख्यमंत्री देवेंद्र फडणवीस यांच्यासह परिणय फुके

पण 2019च्या लोकसभा निवडणुकांपूर्वी नाना पटोलेंनी भाजपविरोधात बंड पुकारलं आणि काँग्रेसमध्ये प्रवेश केला. 2019ची लोकसभा निवडणूक नाना पटोले यांनी केंद्रीय मंत्री नितीन गडकरी यांच्या विरोधात नागपुरातून निवडणूक लढवली, पण यात त्यांचा पराभव झाला. आता ते विधानसभा निवडणुकीच्या रिंगणात उतरले आहेत. 

मतदानाच्या दोन दिवस आधी परिणय फुके आणि नाना पटोलेंच्या समर्थकांमध्ये हाणामारी झाल्याने या मतदारसंघात तणावाचं वातावरण निर्माण झालं होतं. या हाणामारीत भाजपच्या परिणय फुकेंचा भाऊ तर काँग्रेसच्या नाना पटोलेंचा पुतण्या गंभीर जखमी झाल्याचं वृत्त 'एबीपी माझा' ने दिलं होतं. 

21 ऑक्टोबरला साकोलीतल्या 97 मतदान केंद्रांवर मिळून 71.16% मतदान झालं. या मतदारसंघातल्या एकूण 3,18,393 मतदारांपैकी 2,26,583 मतदारांनी मतदानाचा हक्क बजावला. 

मुख्य लढती

साकोली मतदारसंघातील साकोली, लाखानी आणि लाखांदूर या तीन तालुक्यांपैकी लाखांदूर हा नाना पटोलेंचा प्रभाव असणारा तालुका मानला जातो. 

या तीनही तालुक्यांमध्ये मोठ्या प्रमाणात जंगलं असून उद्योगांचं फारसं अस्तित्त्वं नाही. साकोली विधानसभा मतदारसंघावर गेली अनेक वर्षं भाजपने आपला वरचस्मा राखलेला आहे. 

पण लोकसभा निवडणुकीपूर्वी नाना पटोलेंनी पक्ष बदल केल्याने आता इथलं चित्रं काहीसं बदललंय. नाना पटोले आता काँग्रेसच्या तिकीटावर ही विधानसभा निवडणूक लढवत असून त्यांच्या विरोधात भाजपने परिणय फुके यांना तिकीट दिलेलं आहे. 

पारडं कोणाचं जड

साकोलीतल्या या लढतीविषयी बोलताना पत्रकार रवी गजभिये म्हणतात,"साकोलीतली ही लढत स्थानिक विरुद्ध बाहेरचे अशी पाहिली जातेय. परिणय फुके हे इथले भंडारा-गोंदियाचे पालकमंत्री असले तरी बाहेरचे आहेत तर नाना पटोले काँग्रेसचे हेवीवेट नेते आहेत. मोदींना त्यांनी...\n\ntl;dr:
विदर्भातल्या साकोली विधानसभा मतदारसंघामध्ये भाजप आणि काँग्रेसमध्ये लढत झाली.